Diari Oficial de la Generalitat Valenciana


Sumari del DOGV 3881, del 20-11-2000 (2000/9214)

ORDRE de 9 de novembre de 2000 de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Geldo i Sot de Ferrer.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/9214


Data del document
:   09-11-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Geldo
    * Sot de Ferrer
    * professió administrativa
    * administració local
    * associació d'entitats locals

ORDRE de 9 de novembre de 2000 de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Geldo i Sot de Ferrer. [2000/X9214]
  
Per Ordre de 26 de juny de 1990, de la Conselleria d'Administració Pública, es va aprovar la constitució de l'Agrupació de Municipis de Sot de Ferrer i Geldo (Castelló), per al sosteniment en comú del lloc de secretaria de classe tercera.
  
Els ajuntaments de Geldo i Sot de Ferrer, mitjançant acords plenaris adoptats en sessions de 26 de maig i 6 de juny de 2000, respectivament, van acordar, previ informe de Secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de Secretaria, davant del gran augment en el volum de treball i per a millorar la gestió administrativa municipal.
  
Així mateix, proposen la classificació dels llocs de secretaria en classe tercera, i l'adscripció de l'actual titular de l'agrupació, senyora Amparo García Granell a l'Ajuntament de Sot de Ferrer.
  
Sotmesos els acords a audiència de l'interessat i informació pública, durant 30 dies, segons s'acredita en l'expedient, mitjançant anuncis en el Butlletí Oficial de la Província de Castelló núm. 68, de 3 de juny de 2000, no s'han produït reclamacions.
  
Sol·licitat el preceptiu informe a la Diputació Provincial de Castelló, aquest ha sigut emés en sentit favorable, mitjançant Acord adoptat en sessió de data 5 de setembre de 2000.
  
D'acord amb les dades de població i pressupost que hi ha en aquest Centre Directiu, escau classificar els llocs de secretaria, com a classe tercera, a l'empara d'allò que s'ha disposat en l'article 2 c) del Reial Decret 1.732/1994, de 29 d'abril, sobre provisió de llocs de treball reservats a funcionaris d'Administració Local amb habilitació de caràcter nacional.
  
Per tant, i en ús de les competències atribuïdes en els articles 2.2 b), 4.2 i 15 del Decret 159/1997, de 29 d'abril, pel qual s'aprova el Reglament Regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Primer
  
Aprovar la dissolució de l'agrupació constituïda pels ajuntaments de Geldo-Sot de Ferrer per al sosteniment en comú del lloc de secretaria.
  
Segon
  
Crear i classificar el lloc de treball de Secretaria de l'Ajuntament de Sot de Ferrer en classe tercera i adscriure a aquest la senyora Amparo García Granell.
  
Tercer
  
Crear i classificar el lloc de treball de Secretaria de l'Ajuntament de Geldo en classe tercera, i queda reservada la provisió d'aquest lloc a funcionaris d'Administració Local amb habilitació de caràcter nacional, de la subescala de secretaria intervenció.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 9 de novembre de 2000
  
El conseller de Justícia i Administracions Públiques,